Στο προηγούμενο επεισόδιο...
Διαλέξτε άλλον κυβερνήτη για το σκάφος.
-Τι είδες; -Τον θάνατό μου.
Η ύπαρχός σου μισεί την αδράνεια.
-Κυβερνήτα. -Σάμιουελ Κερκ.
Να το νέο σου αφεντικό στο Τμήμα Βιοεπιστημών.
Υποσμηναγός Λα'Αν Νουνιέν-Σινγκ, επικεφαλής ασφάλειας.
Το παιδί-θαύμα μας, η δόκιμη Ουχούρα.
-Ποια είναι η αποστολή μας; -Εξερευνούμε.
Αναζητούμε νέα ζωή και νέους πολιτισμούς.
Ταξιδεύουμε με τόλμη εκεί που δεν έχει ταξιδέψει κανείς.
Ημερολόγιο δόκιμης, αστρική ημερομηνία 2912,4.
Το Εντερπράιζ ερευνά το σύστημα Περσεφόνης.
Μελετούμε έναν αρχαίο κομήτη...
τον Κ/2260-Κουέντιν.
Εγώ όμως πρέπει να μελετήσω...
τα πρωτόκολλα ετοιμότητας ομάδων εδάφους...
αντί για κομήτες, αρχαίους και μη.
Τα πράγματα είναι ήσυχα...
με εξαίρεση μια πρόσκληση σε δείπνο στην καμπίνα του κυβερνήτη.
Η υποσμηναγός Ορτέγκας με συμβούλεψε...
να φορέσω την επίσημη στολή μου.
Είπες ότι θα είναι επίσημο.
Βασικά, σου είπα ότι ίσως θα ήθελες να βάλεις στολή.
Πλάκα μου κάνεις; Είναι κάποιου είδους φάρσα;
-Κάτι τέτοιο, ναι. -Πάω να αλλάξω.
Δεν θες να αργήσεις στο τραπέζι του κυβερνήτη.
Χαλάρωσε. Παράδοση είναι.
-Τα καψώνια; -Απλά σπάμε πλάκα.
Είναι βαρετά εδώ. Το σκάφος είναι μικρό.
-Ειλικρινά, δεν είναι μικρό. -Έλα.
Πες ότι συμπλήρωσες ένα τετράγωνο στο μπίνγκο του Εντερπράιζ.
-Ξέρεις για το μπίνγκο; -Ήμουν κι εγώ δόκιμη.
Πώς είναι αυτά τα δείπνα;
Δεν έρχονται μόνο οι αξιωματικοί.
Ο κυβερνήτης θέλει...
να είναι ενημερωμένο και το πλήρωμα του σκάφους.
Λογικά, θα σου κάνει ερωτήσεις.
Τέλεια.
-Είναι πρόβλημα αυτό; -Πώς να το θέσω;
Ο πατέρας μου έλεγε...
ότι η ομιλητικότητά μου δεν είχε όρια.
Καλά θα περάσεις, τότε.
Υποσμηναγέ Ορτέγκας, δόκιμη Ουχούρα, καλώς ήλθατε.
Επίσημη στολή; Πάρτε ένα ποτό. Ετοιμάζω τα παϊδάκια.
Ορτέγκας! Έλα να βοηθήσεις με τα ποτά.
-Χαίρομαι που σε βλέπω, δόκιμη. -Παρομοίως.
Μπορώ να βοηθήσω;
Όχι.
Προσέβαλες τον Χέμερ, τον νέο μας αρχιμηχανικό.
Έχω διδαχθεί να προσφέρω βοήθεια σε οποιονδήποτε έχει αναπηρία.
-Πάλι αυτή η λέξη. -Ορίστε, κύριε;
"Αναπηρία".
Ένας άνθρωπος δίχως όραση ίσως θεωρείται ανάπηρος.
Οι άλλες του αισθήσεις καλύπτουν την έλλειψη.
Δεν την καλύπτουν απλά. Είναι πολύ οξύτερες.
Έχω διαβάσει πως μεταξύ άλλων...
οι Ίναρ διαθέτουν πρόγνωση.
Ήξερα ότι θα ρωτούσες για αυτό.
-Επειδή το προαισθανθήκατε; -Επειδή όλοι με ρωτάνε.
Μάλιστα.
Με προειδοποίησες τηλεπαθητικά.
Το έκανα σκόπιμα, για να δώσω ένα παράδειγμα.
Καψώνι είναι κι αυτό, έτσι;
Σπάτε πλάκα μαζί μου.
Πρέπει να βγαίνετε έξω πιο συχνά.
Ειλικρινά.
Χρειάζομαι ένα ποτό.
Τη συμπάθησα.
Όντως.
Είχα το φέιζερ στο χέρι.
Τότε είδα τον Ναυσικανό που κυνηγούσαμε.
Έτρεχε. Δεν φορούσε παντελόνι.
Έκανα να τον κυνηγήσω, αλλά σκόνταψα κι έπεσα.
Φώναξα "Ακίνητος!" Δεν σταμάτησε, όμως.
Τα πόδια μου είχαν μπλεχτεί σε κάτι.
Τότε κατάλαβα ότι είχα σκοντάψει στο παντελόνι του.
Μετά, ο υποσμηναγός μου με πήρε παράμερα κι είπε...
"Ίσως η ασφάλεια δεν είναι σωστή καριέρα για σένα".
Δεν κατανοώ...
γιατί οι άνθρωποι γελούν με την ατυχία των άλλων.
Μου φαίνεται αγενές.
Για αυτό είναι αστείο.
Επειδή ανατρέπει μια κοινωνική σύμβαση;
Μερικές φορές, τα πράγματα πάνε τόσο στραβά...
που μπορείς μόνο να γελάσεις.
Τι τραγουδάς, δόκιμη;
Συγγνώμη, είναι κακή συνήθεια.
Είναι παραδοσιακό τραγούδι από το χωριό μου στην Κένυα.
Έχω επισκεφτεί τη λίμνη Σίμπι Νάιμα πολλές φορές.
Είναι απερίγραπτα όμορφη.
-Μεγάλωσα εκεί κοντά. -Αλήθεια;
Δεχόμαστε ελάχιστους δόκιμους στο σκάφος κάθε χρόνο.
-Τους πιο εντυπωσιακούς. -Σας ευχαριστώ, κύριε.
Μιλάς 12 γλώσσες, έμαθα.
37, για την ακρίβεια.
Απίστευτο.
Στην Κένυα έχουμε 22 ιθαγενείς γλώσσες.
Έμαθα ότι για να γίνομαι κατανοητή...
ήταν χρήσιμο να ξέρω τη γλώσσα του άλλου.
Τις έμαθα, λοιπόν.
-Τόσο εύκολο ήταν; -Για μένα, ναι.
Θα είσαι στην επόμενη ομάδα εδάφους.
Ξέρω, είναι δύσκολο να αλλάζεις τμήμα ξαφνικά.
-Σωστά, ύπαρχε; -Μία φορά έγινε αυτό.
Θα έχεις διαλέξει κάποια ειδίκευση. Πού βλέπεις...
Πού βλέπεις τον εαυτό σου σε δέκα χρόνια;
Με ρωτάτε τι θέλω να γίνω όταν μεγαλώσω;
Ναι.
Ειλικρινά, δεν είμαι σίγουρη...
ότι ταιριάζω στον Αστροστόλο.
Πρώτη φορά το ακούω αυτό από δόκιμο.
Είναι δύσκολο να φτάσεις εδώ. Θα υπήρχαν άλλοι χίλιοι αιτούντες.
-Πολλές χιλιάδες. -Και τώρα έχεις αμφιβολίες;
Πάντα ήθελα να μελετήσω εξωγήινες γλώσσες.
-Έχω έφεση σε αυτές. -Υποτιμάς το ταλέντο σου.
Θα σπούδαζα στο Πανεπιστήμιο του Ναϊρόμπι...
όπου δίδασκαν οι γονείς μου.
Όμως, περίπου μία εβδομάδα πριν ξεκινήσω...
σκοτώθηκαν σε δυστύχημα...
μαζί με τον μεγάλο μου αδελφό.
Λυπάμαι πολύ.
Μετά από αυτό, δεν άντεχα να πάω στο πανεπιστήμιο.
Όλα γύρω μου μου θύμιζαν την απουσία τους.
Μετακόμισα στο σπίτι της γιαγιάς μου...
αλλά αισθανόμουν πως δεν ταίριαζα πουθενά.
Στα νιάτα της, είχε υπηρετήσει στον Αστροστόλο.
Μιλούσε συνεχώς για αυτόν και δεν ήξερα τι άλλο να κάνω.
Το έσκασες κι ήρθες στον Αστροστόλο;
Ναι.
Η ιστορία σου είναι εντυπωσιακή και βαθιά λυπητερή.
Αυτή είμαι.
Εκτιμώ την ειλικρίνειά σου.
Ελπίζω να βρεις ένα μέρος όπου θα νιώθεις πως ανήκεις...
όποιο κι αν είναι αυτό.
Μάλλον τα έκανα θάλασσα.
Καθόλου, δόκιμη.
Ο κυβερνήτης κι εγώ εκτιμούμε την ειλικρίνεια.
Αλλά;
Ο Αστροστόλος αποτελεί όνειρο ζωής για πολλούς.
Και για εμένα επίσης.
Αν δεν είναι ο δρόμος σου, άφησε κάποιον άλλον να τον βαδίσει.
"Uploaded by Moca" HD TVSeries
Έχεις κάνει αυτήν την ερώτηση σε εκατό δοκίμους.
Απόψε ήταν αλλιώς.
Ίσως ο λόγος είναι αυτό που είπες για το όραμά σου στον Μπόρεθ.
Όταν ξέρεις το μέλλον σου, δεν έχει πλάκα να το φαντάζεσαι.
Κρις, έχεις σκεφτεί ότι ίσως η μοίρα σου δεν έχει γραφτεί;
Ντάστι Σουέντερ, Τ'κιλ Ντον, Μουλίκ Αλ Αλκαζάρ...
Γιούτο Χοσίντε, Άντρια Λόπεζ.
Αυτά τα παιδιά θα σώσω όταν συμβεί.
Ξέρεις τα ονόματά τους.
Τελευταία τα επαναλαμβάνω στον εαυτό μου...
σαν υπενθύμιση ότι πρέπει να σώσω τις ζωές τους.
Πρέπει να υπάρχει άλλος τρόπος.
Κυβερνήτα, καλείστε στη γέφυρα. Προέκυψε πρόβλημα με τον κομήτη.
Σύμφωνα με την προσομοίωση...
ο κομήτης θα συγκρουστεί με τον πλανήτη.
Δεν θα υπάρξουν επιζώντες.
Η Περσεφόνη 3 είναι πλανήτης κλάσης Μ.
Στεγάζει ένα νοήμον είδος δίχως τεχνολογία δίνης...
τους Ντελέμπ.
Με την τωρινή τους τεχνολογία...
είναι απίθανο να γνωρίζουν τον κίνδυνο.
-Επιλογές; -Δεν μπορούν να τον εκτροχιάσουν.
-Να τον εκτροχιάσουμε εμείς; -Κύριε Σποκ;
Θα χρειαστούμε τέσσερις κινητήρες ιόντων...
προγραμματισμένους για διαδοχική πυροδότηση.
-Τι λες εσύ, ύπαρχε; -Μπορεί να πιάσει.
Μπορούμε να τους εκτοξεύσουμε με τορπίλες φωτονίων.
Η προσαρμογή θέλει μία ώρα.
Αισιόδοξη εκτίμηση, δεδομένου ότι θα την αναλάβω εγώ.
Έχουμε έναν πλανήτη να σώσουμε πριν το πρωινό.
Λατρεύω αυτήν τη δουλειά.
Πώς εγείρει ένας κομήτης ενεργειακό πεδίο;
Το διάστημα.
Το τελευταίο μέτωπο.
Αυτά είναι τα ταξίδια του αστρόπλοιου Εντερπράιζ...
κατά την πενταετή του αποστολή...
να εξερευνήσει ξένους, νέους κόσμους...
να αναζητήσει νέα ζωή...
και νέους πολιτισμούς.
Να ταξιδέψει με τόλμη εκεί που δεν έχει ταξιδέψει κανείς.
"Uploaded by Moca" HD TVSeries
Δοκιμάσαμε κάθε χαιρετισμό και μέθοδο σάρωσης.
Αν υπάρχει ζωή στον κομήτη, δεν τη βρίσκουμε.
Όμως, βρήκαμε ένα οικοδόμημα.
Είναι γιγάντιο κι ως επί το πλείστον υπόγειο.
Άρα, εξωγήινη νοημοσύνη.
Για αυτό κάλεσα τον Σαμ Κερκ από το Ξενοανθρωπολογικό.
Μοιάζει με κομήτη. Έχει ασπίδες, σαν αστρόπλοιο...
κι ένα κτήριο στην επιφάνεια, σαν πλανήτης.
-Κανένα ίχνος ζωής. -Ίσως δεν είναι κομήτης...
αλλά κάποιου είδους εγκαταλελειμμένο σκάφος.
Πώς κλείνουμε τις ασπίδες, τότε;
Λογικά, θα πρέπει να επισκεφτούμε το οικοδόμημα.
-Μόνο που έχει ασπίδες. -Όχι συνεχόμενα.
Ανταποκρίνονται μόνο σε απειλές.
Ο διακτινισμός λογικά θα είναι εφικτός.
Σαμ, γνωρίζεις κανέναν πολιτισμό που να αναπτύχθηκε πάνω σε κομήτη;
Δεν έχω ακουστά κανέναν.
Μου αρέσει το μουστάκι.
Δοκιμάστε το κι εσείς.
Λα'Αν, Σποκ και Σαμ, βάλτε τις στολές σας.
Επίσης, είναι η πρώτη αποστολή της δόκιμης.
Αν θες να μάθεις εξωγήινες γλώσσες...
πήγαινε στους εξωγήινους.
Η επιφάνεια του κομήτη βομβαρδίζεται από κοσμικές ακτίνες.
Αυτό θα σας δώσει δύο ώρες περιθώριο...
πριν αρχίσουν να υγροποιούνται τα σωθικά σας.
Μπορούσες να με προειδοποιήσεις!
Τότε θα ήξερες ότι πονά. Κάποιοι το βάζουν στα πόδια.
Οπλιστείτε.
Κερκ, Ουχούρα, ακολουθήστε με μόλις συνέλθετε.
Είσαι έτοιμος;
Θα χειριστώ οποιονδήποτε πόνο μου προκαλέσετε.
Κύριε Σποκ!
Τώρα παίζεις μαζί μου.
Δεν ήταν η πρόθεσή μου.
-Το πρόσεξα. -Προσοχή!
Ευχαριστώ, υποσμηναγέ.
Η βαρύτητα στον κομήτη είναι πολύ μικρή.
Δεν θέλω να σας καταπιεί το διάστημα.
Ενεργοποίηση, κ. Κάιλ.
Είσαι εντάξει;
Ναι.
Στέκομαι στην επιφάνεια ενός κομήτη.
Σύμφωνα με τις μετρήσεις μου, η ατμόσφαιρα είναι αναπνεύσιμη.
Ας δούμε αν είναι ασφαλές.
Σποκ, σάρωσε το δωμάτιο. Θα ελέγξω την περίμετρο.
Αυτά τα σημάδια είναι διακοσμητικά ή κάποιο σύστημα γραφής;
Εμένα ρωτάτε;
Μη σπουδάζεις γλωσσολογία αν δεν θες τέτοιες ερωτήσεις.
Καλά, εντάξει.
-Απλά... -Είσαι δόκιμη.
Στην πρώτη της αποστολή.
Υπάρχει λόγος που είσαι εδώ, όμως.
Τα σημάδια επαναλαμβάνονται σε αλληλουχία.
Σε αλληλουχία; Μήπως είναι κώδικας;
Δεν ξέρω.
Όλα φαίνονται να δείχνουν αυτό το αβγό.
Είναι σημαντικό. Απλά δεν ξέρω τη σημασία του.
Λες να περιγράφουν κάποιο σύστημα ελέγχου;
Αν ναι, ίσως μας επιτρέψει να επηρεάσουμε τις ασπίδες.
Πεδίο ελεύθερο. Είμαστε μόνοι εδώ.
Υποσμηναγέ, δεν νομίζω...
πως είναι καλή ιδέα.
Γιάτζι!
Είναι παιχνίδι απ' τη Γη.
Το γνωρίζω, αλλά ανιχνεύω επικίνδυνη συσσώρευση ενέργειας.
Κάνε πίσω!
Βγάλτε του το κράνος!
Ανακοπή. Πρέπει να τον πάμε στο σκάφος.
Εντερπράιζ, χρειαζόμαστε διακτινισμό επειγόντως.
Το σήμα σας είναι αδύναμο. Δεν σας ακούμε.
Ο Κερκ τραυματίστηκε. Διακτινίστε μας!
Δεν μπορώ να τους εντοπίσω.
ΛΕΙΤΟΥΡΓΙΑ ΑΠΙΝΙΔΩΤΗ
Ενεργοποίηση!
Κυβερνήτα, το ενεργειακό πεδίο επανήλθε.
Κάτι μπλοκάρει το σήμα. Δεν μπορώ να τους επαναφέρω.
Έτοιμος.
Είναι σταθερός, προς το παρόν.
Έχουν πέσει όλες οι συχνότητες.
Αποκοπήκαμε από το σκάφος.
Είμαστε μόνοι.
Υπέστη τραύμα από ηλεκτροπληξία. Του χορήγησα αναισθητικό.
Μήπως να μην αγγίξουμε τίποτε άλλο;
Μια ιδέα είπα.
Χωρίς ιατρική βοήθεια, δεν θα ζήσει.
-Το ενεργειακό πεδίο επανήλθε. -Ο κομήτης θέλει να μείνουμε εδώ.
Τι σόι κομήτης ξέρει ότι περπατάνε πάνω του;
Εύλογη απορία.
Φοβάμαι πως για να αποδράσουμε, πρέπει να την απαντήσεις.
Σας υπενθυμίζω πως είναι η πρώτη μου αποστολή.
Ίσως, αλλά τα σημάδια γύρω μας ίσως είναι το κλειδί της σωτηρίας.
Είσαι η μόνη γλωσσολόγος εδώ.
"Uploaded by Moca" HD TVSeries
Χρειάζομαι ιδέες.
Ένας πλανήτης απειλείται με αφανισμό...
κι οι σύντροφοί μας έχουν εγκλωβιστεί.
Πώς θα περάσουμε το ενεργειακό πεδίο;
Με ταλαντώσεις φέιζερ;
Το φέιζερ σε υψηλή συχνότητα ίσως προκαλέσει συντονισμό.
Κι η σωστή ίσως το διαλύσει.
Μου αρέσει το σχέδιο. Ορτέγκας, μεταβολή.
-Πώς τα πας, δόκιμη; -Προς το παρόν...
προσποιούμαι ότι δεν είμαι έξω απ' τα νερά μου.
Παραήμουν ειλικρινής;
Εμείς οι Βόλκαν είμαστε φύσει υπερβολικά ειλικρινείς.
Το κορίτσι σας πρέπει να το λατρεύει αυτό.
-Η νοσοκόμα Τσάπελ. -Δεν είναι το κορίτσι μου.
Το ξέρω.
Σας φλέρταρε, όμως.
Αστείο έκανα.
Ξέρετε, για να ελαφρύνω την ένταση.
Δεν νομίζεις πως είναι ακατάλληλη ώρα για αστεία;
Όπως είπε ο κυβερνήτης...
μερικές φορές, τα πράγματα πάνε τόσο στραβά...
που μπορείς μόνο να γελάσεις.
Η λογική είναι ο καλύτερος τρόπος να ελαφρύνεις την ένταση.
Εντάξει. Είναι κι αυτό μια επιλογή.
-Φέιζερ σε ετοιμότητα. -Δώσε την εντολή, ύπαρχε.
-Δεχόμαστε πυρά! -Αναφορά ζημιών.
Ελάχιστη ζημιά. Ασπίδες ενεργές στο 70%.
Ποιος μας χτύπησε;
Αυτοί.
Στείλε χαιρετισμό. Στη μεγάλη οθόνη.
Είμαι ο κυβερνήτης Πάικ του Εντερπράιζ.
Ποιοι είστε; Γιατί μας επιτίθεστε;
Είμαστε οι Ποιμένες.
Αλήθεια;
Έτσι το αποδίδει ο συμπαντικός μεταφραστής.
Είμαστε οι συνοδοί του Μ'χανίτ.
-Του κομήτη; -Είναι πολύ παραπάνω από κομήτης.
Ο Μ'χανίτ είναι ένας από τους αρχαίους κριτές της ζωής.
-Εντάξει. -Αν παρεμβείτε ξανά...
δεν θα διστάσουμε να σας εξολοθρεύσουμε.
Σάρωσε το σκάφος τους. Τι όπλα έχουν;
Δεν είχαμε εχθρικές προθέσεις.
Ο Μ'χανίτ θα συγκρουστεί με έναν κατοικημένο πλανήτη.
-Προσπαθούμε να τον εκτροχιάσουμε. -Αυτό είναι παράλογο.
Θα αλλάζατε το ύψος των κυμάτων ή τη θέση των άστρων;
Η πορεία του Μ'χανίτ είναι προκαθορισμένη.
Στον πλανήτη ζουν εκατομμύρια.
Η σύγκρουση θα τους αφανίσει κι ο κομήτης σας θα...
Ο Μ'χανίτ σας θα γίνει κομμάτια.
Είστε λογικός άνδρας, κυβερνήτα;
Θέλω να πιστεύω πως ναι.
Τότε αναλογιστείτε το ενδεχόμενο...
πως ο Μ'χανίτ δεν είναι, όπως εξακολουθείτε να τον λέτε...
ένας "κομήτης".
Είναι ένα εργαλείο.
Ένας αρχαίος κριτής. Ελάχιστοι απομένουν στον γαλαξία.
Αν το θέλημά του είναι να αλλάξει πορεία, θα το κάνει.
Αν το θέλημά του είναι να φέρει ζωή, θα το κάνει.
Αν επιθυμεί τον θάνατο του πλανήτη...
και διαλέγει να πεθάνει μαζί του...
τότε αυτό θα συμβεί.
Όπως σας είπα, είναι προκαθορισμένο.
Ο αφανισμός δεν είναι προκαθορισμένος.
Είπατε ότι είστε λογικός, κυβερνήτα.
Πώς μπορείτε να ξέρετε;
Πριν οι πρόγονοί μας αγγίξουν τον ουρανό και τα άστρα...
ο λαός μου ανέλαβε την προστασία των κριτών.
Κανείς μας δεν θυμάται πότε επωμιστήκαμε το καθήκον...
αλλά το αποδεχτήκαμε με τιμή.
Επί αιώνες, προστατεύουμε τους κριτές...
ενώ ακολουθούν πορείες που χαράχτηκαν...
πριν λάμψουν οι ήλιοι μας στον ουρανό...
σπέρνοντας ζωή από άκρη σε άκρη του γαλαξία.
Δεν έχουμε το δικαίωμα να παρέμβουμε, κυβερνήτα.
Ούτε εσείς το έχετε.
Με συγχωρείτε, παρακαλώ. Παύσατε επικοινωνίες.
Ποιμένες, λέει! Είναι φανατικοί. Τι βρήκες;
Τρομερά προηγμένα συστήματα.
Είναι ταχύτεροι από εμάς. Όσο για τα όπλα...
Δεν πρέπει να τους εκνευρίσουμε.
Πώς θα εκτροχιάσουμε τον κομήτη, τότε;
Πρέπει να κερδίσουμε χρόνο για την ομάδα εδάφους.
Ελπίζω να μην τους δουν. Δεν θα τους αρέσει καθόλου.
Επανασύνδεσέ με, σημαιοφόρε.
Έχετε ιερό καθήκον. Εμείς έχουμε το δικό μας.
Η Ομοσπονδία δεν επεμβαίνει στην ανάπτυξη ειδών...
αλλά ούτε τα αφήνουμε να αφανιστούν.
Δεν δείχνουμε ασέβεια στον Μ'χανίτ.
Θα κάναμε το ίδιο για εσάς.
Λέτε ότι δεν επεμβαίνετε και πως δεν δείχνετε ασέβεια...
αλλά το πλήρωμά σας έχει ήδη βεβηλώσει τον ναό του!
Μάλλον ξέρουν για την ομάδα εδάφους.
-Προσπαθούσαμε να εξακριβώσουμε... -Η παρουσία τους είναι βλάσφημη!
Ο Μ'χανίτ θα γίνει ο τάφος τους.
Οποιαδήποτε απόπειρα διάσωσης...
θα εκληφθεί ως πράξη πολέμου.
Επικοινωνήστε με την ομάδα, κι ας παραβιάσετε φυσικούς νόμους.
-Πώς είναι; -Η κατάστασή του είναι σταθερή.
Εσύ, δόκιμη;
Θα μας σώσεις ή θα μας σκοτώσεις;
Θα έλεγα ότι οι πιθανότητες είναι 50-50.
Σιγοτραγουδάς. Αυτό είναι ένδειξη άγχους.
Οι συνθήκες δεν είναι τόσο δυσμενείς όσο πριν.
Ο κ. Κερκ υπέδειξε ένα σφάλμα που μπορείς να αποφύγεις...
και βελτίωσε τις πιθανότητές σου.
Αυτή ήταν η προσπάθειά σας να με εμψυχώσετε;
Ναι. Έχω εξασκηθεί αρκετά.
Πώς σου φάνηκε;
Καλύτερα να συνεχίσετε την εξάσκηση.
Επιτυγχάνεις τον στόχο σου να μελετήσεις εξωγήινες γλώσσες.
Όπως είπατε, δεν θα έπρεπε να είμαι εδώ.
-Δεν είπα... -Χρειάζεστε κάποιον προετοιμασμένο.
Κάποιον που ανήκει στον Αστροστόλο και δεν θα μας κάψει όλους.
Είναι η πρώτη σου αποστολή.
Είναι επίσης η πρώτη φορά που κινδυνεύει η ζωή σου;
Ναι, κατά κάποιον τρόπο.
Δηλαδή, ναι.
Ερχόμενοι αντιμέτωποι με τον θάνατο...
βλέπουμε τους εαυτούς μας από μια νέα οπτική...
που, ενίοτε, προσφέρει μια μοναδική ευκαιρία.
Δεν ήθελες να βρεθείς εδώ. Κι όμως, βρίσκεσαι εδώ.
Οι υποθέσεις είναι αλυσιτελείς.
Σήμερα είσαι η μόνη που μπορεί να φέρει σε πέρας την αποστολή.
Θα αντεπεξέλθεις σε αυτή;
Αυτή ήταν καλύτερη.
Η εμψυχωτική ομιλία, εννοώ.
Δόκιμη.
Το σπήλαιο αντιδρά στη φωνή σου.
Μουσική.
Ανταποκρίνεται στη μουσική!
Πιάνουμε τίποτα;
Τίποτα από την ομάδα, αλλά λαμβάνω σήμα από τον κομήτη.
Τι είδους σήμα;
Υπολογιστή, βρες το τραγούδι.
"Βαμουβάμπα", παραδοσιακό γήινο τραγούδι.
Προέρχεται από την Κένυα.
Δεν μπορεί να είναι σύμπτωση.
Αντιδρά ανάλογα με τον τόνο.
Τα φώτα είναι καλό σημάδι;
Το σύστημα φαίνεται να ελέγχεται με μουσική.
Ο υποσμηναγός νόμιζε ότι τα σύμβολα ήταν κώδικας.
Η μουσική είναι ηχητικά κύματα που αναπαρίστανται με αριθμούς.
Μήπως ο κώδικας είναι αρμονικές ταλαντώσεις;
Εξηγήστε μου. Έκανα κοπάνα στη Μουσική.
Είναι απλά μια αναλογία συχνοτήτων.
Κάθε νότα πάλλεται σε κάποια συχνότητα.
Με τη διπλή συχνότητα, ανεβαίνεις μία οκτάβα.
Αυτό είναι το 2 στον κώδικά μας.
Η τριπλή συχνότητα είναι καθαρή πέμπτη.
Η πενταπλή είναι μείζων τρίτη.
Είναι συγχορδία ματζόρε.
Γιατί να γράφει μουσική όπως εμείς ένα εξωγήινο είδος;
Η μουσική ερμηνεύεται εύκολα με μαθηματικά.
Οι Βόλκαν πιστεύουμε ότι για αυτό τη βρίσκουμε ευχάριστη.
Τραγουδήστε στον ίδιο τόνο.
Τι; Μην κοιτάς εμένα. Θα χαλάσω την αρμονία.
Εντάξει. Προσπαθήστε να κάνετε ό,τι κάνω.
Οπωσδήποτε θα μάθουμε σύντομα...
αν είσαι ιδιοφυΐα ή αν θα σκοτωθούμε.
Καλή στιγμή να αποδειχτώ ιδιοφυΐα.
Αν ο κομήτης όντως επικοινωνεί με μουσική...
θα ήταν λογικό να υποθέσουμε ότι μας μιλά.
Εντάξει.
Πώς τον πείθουμε να κατεβάσει το πεδίο ενέργειας;
Σταθείτε να δοκιμάσω κάτι.
Το ενεργειακό πεδίο εξαφανίστηκε.
Ετοιμαστείτε για διακτινισμό!
Τους επαναφέραμε!
Ασπίδες. Κόκκινος συναγερμός.
Οι Ποιμένες καλούν, κυβερνήτα.
Σύνδεσε την οθόνη.
Εξακολουθείτε να παρεμβαίνετε.
-Από τεχνικής... -Σας προειδοποιήσαμε.
Ας βρούμε κοινό έδαφος συνεννόησης.
Καλά πήγε, νομίζω.
Εκτοξεύουν τρεις τορπίλες, κυβερνήτα.
Τους εκνευρίσαμε.
Ετοιμαστείτε για κρούση!
-Ασπίδες στο 50%. -Ορτέγκας, ξεκίνα ελιγμούς.
Μάλιστα.
-Μας κυνηγούν. -Να ανταποδώσουμε;
Αρνητικό. Ελιγμός ΑΩ3.
-Συνιστώ να υποχωρήσουμε. -Αυτό κάνουμε.
Πρέπει να ανασυνταχτούμε.
-Είναι αυτοκτονία να πολεμήσουμε. -Έχει δίκιο.
Το σκάφος τους είναι πολύ προηγμένο.
-Ασπίδες στο 40%. -Κύριε...
ο κομήτης προσπάθησε να επικοινωνήσει μαζί μας.
Ναι, με τη μουσική. Ξέρεις τι έλεγε;
Η μετάφραση ίσως πάρει μέρες.
Ο κομήτης θα χτυπήσει τον πλανήτη σε μία ώρα.
Μιλάτε διαρκώς για προθεσμίες, κύριε.
Δεν έχει άδικο, Σποκ.
Θα μας καταρρίψουν, κυβερνήτα!
Σημάδεψε τα όπλα τους. Δεν θέλουμε να τους βλάψουμε.
-Μακάρι να μας συμμερίζονταν! -Ασπίδες στο 25%.
-Στόχοι κλειδωμένοι. -Ορτέγκας, διόπτευση 150-9.
Μάλιστα, κύριε.
Και...
πυρ!
Απευθείας χτύπημα. Υποχωρούν.
-Έχουμε ένα λεπτό το πολύ. -Πρέπει να σώσουμε τον πλανήτη.
Πώς θα εκτροχιάσουμε τον κομήτη;
Αυτοί οι παλαβοί θα μας καταρρίψουν αν το προσπαθήσουμε.
Κι αν δεν το κάνουμε;
Αν ο κομήτης αλλάξει πορεία μόνος;
Είστε όλοι έτοιμοι;
Έχουμε μόνο μία ευκαιρία.
Μέγιστη ώθηση.
-Μας πλησιάζουν. -Θα επιχειρήσουν φονική βολή.
Ορτέγκας, καυχιόσουν ότι θα γίνεις η καλύτερη πιλότος της Ακαδημίας.
Διαδίδονται αυτά.
-Πού το πάτε, κύριε; -Απόδειξε τις ικανότητές σου.
Πήγαινέ μας μπροστά στον κομήτη.
Ελιγμός διαφυγής Ορτέγκας Γ1.
Ελιγμός Ορτέγκας;
Οι Ποιμένες μάς ακολουθούν.
-Σταμάτησαν τα πυρά τους. -Για να μη χτυπήσουν τον κομήτη.
Νομίζω ότι μας καλούν.
-Κυβερνήτα! -Όχι ακόμα.
Μεταβολή, Ορτέγκας.
Μεταβολή προς διόπτευση 180-5.
-Αντιστροφή προωθητήρων. -Αντιστροφή προωθητήρων και...
σταματήσαμε.
Μόνο το σύστημα υποστήριξης ζωής να μείνει σε λειτουργία.
Σημαιοφόρε Κριστίνα, είμαι έτοιμος να τους μιλήσω.
Στην οθόνη, παρακαλώ.
Παραδινόμαστε. Τα συστήματά μας υπέστησαν ολική βλάβη.
Και αν αποφασίσουμε να μη δεχτούμε την παράδοσή σας;
Αν δεν μας βοηθήσετε...
θα συγκρουστούμε με τον κομήτη...
κι ο πυρήνας δίνης μας θα εκραγεί, καταστρέφοντάς τον.
Το ίδιο θα συμβεί αν μας ανατινάξετε.
Σας παρακαλώ, βοηθήστε μας.
Σας δίνω τον λόγο μου ότι δεν θα αγγίξουμε τον Μ'χανίτ.
-Είναι μεγάλο ρίσκο. -Το αναγνωρίζω αυτό, ύπαρχε.
Ενεργοποιούν ακτίνα έλξης.
Σειρά σου τώρα, κύριε Σποκ.
Μάλιστα, κυβερνήτα.
Πλησιάζω τον πυρήνα του κομήτη.
Εκτρέπω ενέργεια στις ασπίδες της ακάτου.
Οι ασπίδες εκπέμπουν τη μέγιστη θερμότητα.
Η επιφάνεια ανταποκρίνεται.
Διατηρώ τη θέση μου κι ετοιμάζω τις θερμικές ασπίδες.
Αλλάζει πορεία.
Η εξάχνωση εκτροχιάζει τον κομήτη.
Να σημειωθεί ότι δεν τον αγγίζουμε.
Πού είναι ο υποσμηναγός Σποκ;
Σποκ;
-Είσαι εντάξει; -Ναι, κυβερνήτα.
Απλά μερικές φορές μπορείς μόνο να γελάσεις.
Ενδιαφέρον.
Υδρατμοί από τον κομήτη εισχωρούν στην ατμόσφαιρα.
Αυτό θα αλλάξει αμετάκλητα τη σύστασή της ατμόσφαιρας...
της Περσεφόνης 3.
Πώς ακριβώς θα την αλλάξει;
Η ελάττωση της ανυδρίας θα ευνοήσει τη χλωρίδα...
στηρίζοντας τη γεωργία και συνεπώς την κοινωνική ανάπτυξη.
Δηλαδή...
έφερε όντως ζωή;
Μη μου πείτε ότι είχαν δίκιο τελικά.
Κυβερνήτα, μας καλούν οι Ποιμένες.
Σύνδεσέ τους, σε παρακαλώ.
Είδατε τη δόξα και το έλεος του Μ'χανίτ.
Έχετε δίκιο. Είδαμε ένα θαύμα.
Ίσως στο μέλλον...
δεν θα βιαστείτε τόσο να κρίνετε την πίστη άλλων.
Ως εκ τούτου, δεν θα χωριστούμε ως εχθροί.
Σας ευχαριστούμε.
Ημερολόγιο κυβερνήτη.
Αναρωτιέμαι...
ποιος έφτιαξε τον κομήτη...
και πόσοι άλλοι υπάρχουν.
Η μεταμόρφωση της Περσεφόνης 3 ήταν απλή σύμπτωση;
Ή κάτι παραπάνω;
Ξέραμε ήδη πώς να μετατρέψουμε μουσικές νότες σε αριθμούς.
Όμως, ο υπολογιστής με βοήθησε να τις μετατρέψω σε συντεταγμένες.
-Δηλαδή, σχημάτισαν μια εικόνα; -Ναι.
Όχι οποιαδήποτε εικόνα, όμως. Η μουσική περιείχε αυτό.
Αναπαριστά την πορεία του κομήτη...
και τον δείχνει να προσπερνά την Περσεφόνη 3.
Δηλαδή, ο κομήτης μάς έλεγε ότι δεν σκόπευε να τη χτυπήσει;
Ναι.
Δεν θα προξενούσε κακό. Αυτό ήταν το μήνυμά του.
Μα αν δεν είχα επέμβει, θα κατέστρεφε τον πλανήτη.
Αυτό είναι το πιο παράξενο.
Μεγεθύνοντας την εικόνα, βλέπουμε αυτό το σχήμα.
Είναι ο όγκος πάγου...
που αποκόπηκε από τον κομήτη κατά την πτήση σας.
Είναι ολόιδια.
Ο κομήτης έστειλε το μήνυμα...
πριν ο Σποκ διορθώσει την πορεία του;
Το μήνυμα καταγράφηκε ώρες πριν.
Είναι εξαιρετικά απίθανο...
να μάντεψε τυχαία το σχήμα του πάγου με τόση ακρίβεια.
Εκτός αν το είχε προβλέψει.
Πιστεύεις πως ο κομήτης είχε πρόγνωση μελλοντικών γεγονότων;
Η πορεία του κομήτη...
και η αποστολή του να γονιμοποιήσει τον πλανήτη...
εξαρτιούνταν από την παρέμβασή σας.
Μπορούμε να πούμε πως ήξερε τη μοίρα του.
Σε ευχαριστούμε για την αναφορά.
Δόκιμη Ουχούρα.
Όπως είπα, πολλοί ονειρεύονται να φανούν άξιοι του Αστροστόλου...
ασπαζόμενοι την ανιδιοτέλεια, το θάρρος και την αυτοθυσία.
-Ξέρω ότι δεν... -Δεν τελείωσα, δόκιμη.
Οι πιθανότητες να επιβιώσουμε ήταν εξαιρετικά χαμηλές.
Καμία εμψυχωτική ομιλία δεν θα τις βελτίωνε.
Ο δρόμος που σε οδήγησε εδώ ήταν διαφορετικός...
και δεν είσαι σίγουρη αν θα μείνεις.
Κρίνοντας την αντίδρασή σου στον κομήτη, όμως...
είμαι βέβαιος πως αν επιλέξεις να μείνεις...
θα είμαστε τυχεροί να έχουμε μια αξιωματικό σαν εσένα.
Σας ευχαριστώ, κύριε.
Ένα κομμάτι πάγου στο διάστημα φέρνει νέα ζωή.
Κανείς μας δεν προέβλεψε πώς θα συνέβαινε αυτό.
Σε αυτό έχεις δίκιο.
Το γεγονός ότι έλαβες ένα μήνυμα από το μέλλον...
δεν σημαίνει ότι το καταλαβαίνεις.
Δεν μιλάμε για τον κομήτη πια, έτσι;
Μη χαραμίσεις τη ζωή σου.
-Ύπαρχε... -Ξέρω ότι είδες το μέλλον...
Έκανα μια επιλογή.
Αποδέχτηκα τη μοίρα μου.
-Δεν αφορά μόνο τη δική μου ζωή. -Κι αν κάνεις λάθος;
Κι αν έλαβες το μήνυμα απλά για να σώσεις τα παιδιά;
Κι αν δεν υπάρχει λόγος να διαλύσεις τη ζωή σου;
Ίσως κάνεις μια άλλη επιλογή...
που θα σας σώσει όλους.
Ίσως η μοίρα σου...
ορίζεται από σένα.
Υπολογιστή.
Δείξε μου τα διαθέσιμα δεδομένα για τους ακόλουθους πολίτες.
Ντάστι Σουέντερ.
Τ'κιλ Ντον.
Μουλίκ Αλ Αλκαζάρ.
Γιούτο Χοσίντε.
Άντρια Λόπεζ.